CELEX: 22020D0299
Language: el
Date: 2019-12-13 00:00:00
Title: Απόφαση της Μεικτής Επιτροπής του ΕΟΧ αριθ. 280/2019, της 13ης Δεκεμβρίου 2019, για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2020/299]

5.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 68/10
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 280/2019
         της 13ης Δεκεμβρίου 2019
         για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2020/299]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (στο εξής «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2019/723 της Επιτροπής, της 2ας Μαΐου 2019, σχετικά με τον καθορισμό κανόνων για την εφαρμογή του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά το τυποποιημένο υπόδειγμα που πρέπει να χρησιμοποιείται στις ετήσιες εκθέσεις που υποβάλλουν τα κράτη μέλη (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Η παρούσα απόφαση αφορά νομοθεσία που περιέχει διατάξεις σχετικά με την υγεία των φυτών. Η νομοθεσία για την υγεία των φυτών δεν εμπίπτει στο πεδίο εφαρμογής της συμφωνίας για τον ΕΟΧ και, επομένως, οι διατάξεις σχετικά με την υγεία των φυτών δεν ισχύουν για τα κράτη της ΕΖΕΣ.
                  
               
                     (3)
                  
                  
                     Η παρούσα απόφαση αφορά νομοθεσία που περιέχει διατάξεις σχετικά με ζώντα ζώα, εκτός από τα ψάρια και τα ζώα υδατοκαλλιέργειας. Οι διατάξεις που αφορούν τα ζώντα ζώα, πλην των ιχθύων και των ζώων υδατοκαλλιέργειας, δεν εφαρμόζονται στην Ισλανδία, όπως ορίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας για τον ΕΟΧ.
                  
               
                     (4)
                  
                  
                     Η παρούσα απόφαση αφορά νομοθεσία σχετικά με κτηνιατρικά θέματα, ζωοτροφές και τρόφιμα. Η εν λόγω νομοθεσία δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις προσαρμογές κατά τομείς του παραρτήματος I και στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
                  
               
                     (5)
                  
                  
                     Ο εκτελεστικός κανονισμός (ΕΕ) 2019/723 καταργεί, με ισχύ από τις 14 Δεκεμβρίου 2019, την απόφαση 2006/778/ΕΚ (2) και την εκτελεστική απόφαση 2013/188/ΕΕ (3), οι οποίες έχουν ενσωματωθεί στη συμφωνία για τον ΕΟΧ και οι οποίες πρέπει, συνεπώς, να καταργηθούν βάσει της συμφωνίας ΕΟΧ, με ισχύ από τις 14 Δεκεμβρίου 2019.
                  
               
                     (6)
                  
                  
                     Επομένως, τα παραρτήματα I και II της συμφωνίας για τον ΕΟΧ θα πρέπει να τροποποιηθούν αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα I της συμφωνίας για τον ΕΟΧ τροποποιείται ως εξής:
            
                        1.
                     
                     
                        Μετά το σημείο 11β [κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου] του μέρους 1.1 του κεφαλαίου Ι παρεμβάλλεται το ακόλουθο σημείο:
                        
                                    «11βα.
                                 
                                 
                                    
                                       32019 R 0723: Εκτελεστικός κανονισμός (ΕΕ) 2019/723 της Επιτροπής, της 2ας Μαΐου 2019, σχετικά με τον καθορισμό κανόνων για την εφαρμογή του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά το τυποποιημένο υπόδειγμα που πρέπει να χρησιμοποιείται στις ετήσιες εκθέσεις που υποβάλλουν τα κράτη μέλη (ΕΕ L 124 της 13.5.2019, σ. 1).».
                                 
                              
                  
                        2.
                     
                     
                        Στο σημείο 31ιζ [κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου] του κεφαλαίου ΙΙ, παρεμβάλλεται το ακόλουθο σημείο:
                        
                                    «31ιζα.
                                 
                                 
                                    
                                       32019 R 0723: Εκτελεστικός κανονισμός (ΕΕ) 2019/723 της Επιτροπής, της 2ας Μαΐου 2019, σχετικά με τον καθορισμό κανόνων για την εφαρμογή του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά το τυποποιημένο υπόδειγμα που πρέπει να χρησιμοποιείται στις ετήσιες εκθέσεις που υποβάλλουν τα κράτη μέλη (ΕΕ L 124 της 13.5.2019, σ. 1).».
                                 
                              
                  
                        3.
                     
                     
                        Το κείμενο του σημείου 14 (εκτελεστική απόφαση 2013/188/ΕΕ της Επιτροπής) στο μέρος 9.1 του κεφαλαίου Ι και στο σημείο 4 (απόφαση 2006/778/ΕΚ της Επιτροπής) στο μέρος 9.2 του κεφαλαίου Ι διαγράφεται με ισχύ από τις 14 Δεκεμβρίου 2019.
                     
                  
         
            Άρθρο 2
            Μετά το σημείο 164 [κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου] του κεφαλαίου ΧΙΙ του παραρτήματος II, παρεμβάλλεται το ακόλουθο σημείο:
            
                        «164α.
                     
                     
                        
                           32019 R 0723: Εκτελεστικός κανονισμός (ΕΕ) 2019/723 της Επιτροπής, της 2ας Μαΐου 2019, σχετικά με τον καθορισμό κανόνων για την εφαρμογή του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά το τυποποιημένο υπόδειγμα που πρέπει να χρησιμοποιείται στις ετήσιες εκθέσεις που υποβάλλουν τα κράτη μέλη (ΕΕ L 124 της 13.5.2019, σ. 1).».
                     
                  
         
            Άρθρο 3
            Τα κείμενα του εκτελεστικού κανονισμού (ΕΕ) 2019/723 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 4
            Η παρούσα απόφαση αρχίζει να ισχύει στις 14 Δεκεμβρίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις δυνάμει του άρθρου 103 παράγραφος 1 της συμφωνίας για τον ΕΟΧ (*1), ή κατά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 210/2019 της 27ης Σεπτεμβρίου 2019 (4), ανάλογα με το ποια ημερομηνία είναι μεταγενέστερη.
         
         
            Άρθρο 5
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 13 Δεκεμβρίου 2019.
            
               
                  Για τη Μεικτή Επιτροπή του ΕΟΧ
               
               
                  O Πρόεδρος
               
               Gunnar PÁLSSON
            
         
         
            (1)  ΕΕ L 124 της 13.5.2019, σ. 1.
         
            (2)  ΕΕ L 314 της 15.11.2006, σ. 39.
         
            (3)  ΕΕ L 111 της 23.4.2013, σ. 107.
         
            (*1)  Δεν έχουν αναφερθεί συνταγματικές απαιτήσεις.
         
            (4)  Δεν έχει ακόμη δημοσιευθεί στην Επίσημη Εφημερίδα.